Koknese (stacija)

Koknese ir dzelzceļa stacija līnijā Rīga—Krustpils, kas atrodas Aizkraukles novada un Kokneses pagasta administratīvajā centrā Koknesē. Stacijā biļešu kase ir slēgta.

 Vēsture 
Dzelzceļa staciju uzbūvēja līdz ar dzelzceļa līnijas Rīga—Daugavpils izbūvi 1861. gadā. 1930. gados Rīgas—Kokneses maršruta tūristu vilcieni bija sevišķi iecienīti. To programmā bija iekļauta Kokneses pilsdrupu apskate, vizināšanās ar laivām pa Daugavu līdz Staburagam un dejas specializētajā deju vagonā. Otrā pasaules kara laikā sākotnējā stacijas ēka tika nopostīta.

2013. gadā stacijā uzbūvēti paaugstinātie peroni. 2013.—2014. gadā tika modernizēti sliežu ceļi un netālu esošā pārbrauktuve.

 Attēlu galerija 

 Atsauces 

Kategorija:Koknese
Kategorija:Dzelzceļa stacijas Latvijā
Kategorija:Dzelzceļa līnijas Rīga—Krustpils stacijas un pieturas punkti